paragraph_text: Loïc Rémy (Rillieux-la-Pape, 2. siječnja 1987.) je francuski nogometaš koji nastupa za Lille i francusku nogometnu reprezentaciju. Francuz je prvenstveno glavni napadač, ali također može igrati i krilo te nastupati i kao drugi napadač. Njegov tadašnji trener u Marseilleu, Didier Deschamps, opisuje ga kao "mladog reprezentativca koji je brz i snažan s ogromnim potencijalom".